Document ID: 32012D0465
Publication Date: 2012-08-02

Content:
DEĊIŻJONI TAL-KUMMISSJONI
tat-2 ta’ Awwissu 2012
dwar l-adattament tal-koeffiċjenti korrettivi applikabbli mill-1 ta’ Awwissu tal-2010, mill-1 ta’ Settembru tal-2010, mill-1 ta’ Ottubru tal-2010, mill-1 ta’ Novembru tal-2010, mill-1 ta’ Diċembru tal-2010, mill-1 ta’ Jannar tal-2011, mill-1 ta’ Frar tal-2011, mill-1 ta’ Marzu tal-2011, mill-1 ta’ April tal-2011, mill-1 ta’ Mejju tal-2011 u mill-1 ta’ Ġunju tal-2011 għar-rimunerazzjonijiet tal-uffiċjali, l-aġenti temporanji u l-aġenti kuntrattwali tal-Unjoni Ewropea li jwettqu dmirijiethom fil-pajjiżi terzi
(2012/465/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea, u b’mod partikolari l-Artikolu 336 tiegħu,
Wara li kkunsidrat ir-Regolamenti tal-Persunal tal-Uffiċjali tal-Komunitajiet Ewropej u s-sistema applikabbli għal impjegati oħrajn ta’ dawn il-Komunitajiet, stabbiliti permezz tar-Regolament tal-Kunsill (KEE, Euratom, KEFA) Nru 259/68 (1), u b’mod partikolari l-Artikolu 13(2), tal-Anness X tiegħu,
Billi:
(1)
Permezz tar-Regolament tal-Kunsill (UE) Nru 964/2011 (2) u bl-applikazzjoni tal-ewwel paragrafu tal-Artikolu 13 tal-Anness X tar-Regolamenti tal-Persunal, ġew stabbiliti l-koeffiċjenti korrettivi li mill-1 ta’ Lulju 2010, jaffettwaw ir-rimunerazzjonijiet tal-uffiċjali, l-aġenti temporanji u l-aġenti kuntrattwali tal-Unjoni Ewropea li jaqdu dmirijiethom fil-pajjiżi terzi, imħallsin fil-valuta tal-pajjiż fejn dawn ikunu ġew assenjati.
(2)
B’konformità mal-Artikolu 13(2) tal-Anness X tar-Regolamenti tal-Persunal, hemm bżonn li, mill-1 ta’ Awwissu tal-2010, mill-1 ta’ Settembru tal-2010, mill-1 ta’ Ottubru tal-2010, mill-1 ta’ Novembru tal-2010, mill-1 ta’ Diċembru tal-2010, mill-1 ta’ Jannar tal-2011, mill-1 ta’ Frar tal-2011, mill-1 ta’ Marzu tal-2011, mill-1 ta’ April tal-2011, mill-1 ta’ Mejju tal-2011, u mill-1 ta’ Ġunju tal-2011, uħud minn dawn il-koeffiċjenti korrettivi jiġi adattati peress li, skont l-informazzjoni statistika li għandha l-Kummissjoni, id-differenza tal-għoli tal-ħajja, ikkalkulata skont il-koeffiċjent korrettiv u tar-rata tal-kambju korrispondenti, irriżultat, għal ċerti pajjiżi terzi, ogħla minn 5 % mill-aħħar darba li dawn il-koeffiċjenti ġew iffissati,
ADOTTAT DIN ID-DEĊIŻJONI:
Artikolu 1
Il-koeffiċjenti korrettivi applikabbli għar-rimunerazzjonijiet tal-uffiċjali, l-aġenti temporanji u l-aġenti kuntrattwali tal-Unjoni Ewropea li jaqdu dmirijiethom fil-pajjiżi terzi, u li huma mħallsin fil-valuta tal-pajjiż fejn ikunu ġew assenjati, huma adattati għal ċerti pajjiżi indikati fl-Anness. Dan l-Anness fih tnax-il tabella mensili li juru liema pajjiżi huma kkonċernati u liema huma d-dati suċċessivi tal-applikazzjoni għal kull wieħed minnhom.
Ir-rati tal-kambju użati għall-kalkolu ta’ dawn ir-rimunerazzjonijiet huma stabbiliti f’konformità mar-regoli implimentattivi tar-Regolament Finanzjarju u jikkorrespondu mad-dati differenti indikati fl-ewwel paragrafu.
Artikolu 2
Din id-Deċiżjoni tidħol fis-seħħ fl-ewwel jum tax-xahar wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
Magħmul fi Brussell, it-2 ta’ Awwissu 2012.

Metadata:
Eurovoc Level 1 Categories: 100153
100143
100144
Eurovoc Level 2 Categories: 100171
100235
100174
Eurovoc Level 3 Categories: 3273
2491
5130
3489
All Eurovoc Categories: 1026
1048
2300
3273
5251